Na temelju čl.35 Zakon o predškolskom odgoju i obrazovanju (NN 10/97, 107/07, 94/13), čl.16. – 20. i čl.22. Državnog pedagoškog standarda predškolskog odgoja i naobrazbe (NN 63/08, 90/10), čl.9. i čl. 18. Statuta Dječjeg vrtića Ploče, na temelju suglasnosti – zaključka Gradonačelnika Grada Ploča, gosp. Miše Krstičevića kao predstavnika Osnivača vrtića (KLASA:601-02/18-01/03; URBROJ:2165-08-01-18-2 od 04.05.2018.godine) Upravno vijeće DV Ploče na 13.telefonskoj sjednici održanoj dana 04.05.2018. godine, donosi:

 **PLAN UPISA DJECE U DJEČJI VRTIĆ PLOČE**

**ZA PEDAGOŠKU GODINU 2018./2019.**

Članak 1.

Pravo upisa u Dječji vrtić Ploče imaju djeca roditelja s prebivalištem na području Grada Ploča, a ukoliko ima slobodnih mjesta u pojedine programe mogu se upisati i djeca roditelja s prebivalištem na području drugih gradova i općina.

Prednost pri upisu imaju djeca koja trenutno pohađaju dječji vrtić i čiji su roditelji / skrbnici obnovili upis u redovnom upisnom roku za sljedeću pedagošku godinu.

Djeca-polaznici ne podliježu postupku bodovanja.

Članak 2.

Djeca se upisuju u objekte vrtića:

1. Centralni vrtić u Pločama, Trg bana Josipa Jelačića 10, 20 340 Ploče
2. Područni vrtić u Staševici, Petra Kežića 2, 20 345 Staševica
3. Područni vrtić u Kominu, Ulica bana Josipa Jelačića 13, 20 344 Komin
4. Područni vrtić u Rogotinu, Kolodvorska 10, 20 343 Rogotin

Članak 3.

Vrtić upisuje djecu od navršenih 12 mjeseci života do polaska u osnovnu školu u redovite programe njege, odgoja i obrazovanja, zdravstvene zaštite, prehrane i socijalne skrbi djece rane i predškolske dobi, prilagođenih razvojnim potrebama djece te njihovim mogućnostima i sposobnostima i ostale programe, kako slijedi:

1. **redovni 10-satni program:**
* jaslice: za djecu od navršenih 12 mjeseci – 3. godine života
* vrtić: za djecu od navršene 3.godine života- polaska u osnovnu školu
1. **redovni 6-satni program s ručkom i bez ručka:**
* za djecu od navršene 3. godine života – polaska u osnovnu školu
1. **redovni 6 – satni program s integriranim vjerskim odgojem s ručkom i bez ručka:**
* **-** za djecu od navršene 3. godine života – polaska u osnovnu školu
1. **program predškole:**
* obvezan za svu djecu u godini prije polaska u osnovnu školu koja nisu obuhvaćena nekim od redovitih programa rada vrtića
* provodit će se u periodu od listopada 2018. do svibnja 2019., 3 puta tjedno po 3 sata ( cca 250 sati godišnje)
* organizacija rada prilagodit će se broju djece upisane u redovne skupine i broju djece upisane u program predškole te organizacijskim mogućnostima rada
1. **programe integracije djece rane i predškolske dobi s teškoćama u razvoju** u redovne skupine 10-satnog i 6-satnog programa
2. **upis djece u ostale kraće i posebne programe programe** provodi se anketiranjem roditelja i iskazanog interesa za pojedine programe koje vrtić nudi ( npr.program ranog učenja stranog jezika...)

Potrebnu dob za upis u pojedine programe djeca ostvaruju do 31.8.2018. godine.

Članak 4.

1. Iznos mjesečne naknade koju plaćaju korisnici usluga vrtića za redovne programe vrtića definirani su Odlukom o mjerilima za naplatu usluga Dječjeg vrtića Ploče od roditelja korisnika usluga (KLASA:601-02/13-01/04, URBROJ:2165-02-14-3, od 30.12.2013.godine) i Odlukom Gradonačelnika o punoj mjesečnoj cijeni po djetetu i cijeni koju plaćaju korisnici pojedinih programa (KLASA:601-01/14-01/01, URBROJ:2165-02-14-3, od 19.1.2014.godine).
2. Program predškole (za djecu koja nisu u redovnom programu vrtića) za roditelje je besplatan.
3. Kraći i posebni programi koji se provode izvan redovnog rada vrtića plaćaju se sukladno propisima koje donose pravne osobe koje provode određeni program.
4. Za korisnike usluga s područja Grada Ploča koji ostvaruju smanjenje mjesečne cijene usluga za svoje dijete/djecu, vrtić postupa po izdanom Rješenju Jedinstvenog upravnog odjela Grada Ploča.
5. Djeca čiji roditelji nemaju prebivalište na području Grada Ploča plaćaju puni iznos ekonomske cijene usluga vrtića. Roditelj – korisnik usluga koji ima prebivalište na području druge jedinice lokalne samouprave, temeljem izdate suglasnosti čelnika svoje lokalne samouprave koja roditelju sufinancira razliku između ekonomske cijene i cijene koju plaća roditelj – korisnik usluga, plaća mjesečnu cijenu vrtića u iznosu koji plaćaju i roditelji s području Grada Ploča.
6. Ako Odlukom Osnivača vrtića ( Grad Ploče), dođe do izmjene Odluke o mjerilima za naplatu usluga Dječjeg vrtića Ploče, Vrtić će uskladiti plaćanje usluga vrtića u skladu s donesenim mjerilima.

Članak 5.

**Ukoliko Vrtić bude u mogućnosti upisati svu prijavljenu djecu neće se primjenjivati metoda bodovanja za ostvarenje prednosti pri upisu.**

Ukoliko se sva prijavljena djeca ne mogu upisati, za djecu koja se prvi put upisuju u vrtić primjenjivat će se metoda bodovanja kojom se, za svaku utvrđenu prednost, ostvaruje određeni broj bodova, uz prilaganje odgovarajuće dokumentacije kojom se određena prednost dokazuje:

* djeca roditelja invalida Domovinskog rada............................. 10 bodova
* djeca bez oba roditelja ....................................................... 15 bodova
* dijete samohranog zaposlenog roditelja................................. 15 bodova
* dijete koje živi samo s jednim roditeljem, a taj roditelj je zaposlen.. 10 bodova
* dijete oba zaposlena roditelja.............................................. 10 bodova
* dijete iz obitelji s troje i više djece....................1 bod za svako malodobno dijete
* djeca u udomiteljskim obiteljima ...................................... 5 bodova
* dijete roditelja koji primaju doplatak za djecu...................... 3 bodova

Postupku bodovanja ne podliježu djeca s teškoćama u razvoju i djeca koja žive u iznimno teškim socijalnim i zdravstvenim prilikama, a koja se u vrtić upisuju u skladu sa zakonskim propisima iz područja socijalne skrbi.

Članak 6.

* Zahtjev za upis u željeni program podnosi se na posebnom obrascu koji se preuzima u vrtiću ili na mrežnim stranicama vrtića:**www.djecji-vrtic-ploce.hr**
* Na mrežnoj stranici vrtića može se preuzeti i Potvrda o zdravstvenom sistematskom pregledu djeteta prije upisa u dječji vrtić, koju je potrebno, nakon obavljenog pregleda kod liječnika djeteta, priložiti uz ostalu dokumentaciju.
* Uz zahtjev za upis potrebno je priložiti upisnu dokumentaciju navedenu na zahtjevu i platiti upisninu za upis djeteta u vrtić.
* Roditelji koji prvi put upisuju djete u vrtić dokumentaciji trebaju priložiti popunjeni Obrazac za prijemni razgovor ( dostupan na mreznoj stranici vrtića) te dokumentacija kojom se ostvaruje neka od prednosti pri upisu u vrtić.
* Prilikom upisa djeteta koje se prvi put upisuje u vrtić, roditelji trebaju obvezno obaviti incijalni (upoznavajući) razgovor sa stručnom službom vrtića – psihologinjom i pedagoginjom, na koji trebaju dovesti dijete.
* U upisnom roku neće se zaprimati Zahtjev za upis niti upisna dokumentacija za djecu koja ne ispunjavaju dobni uvjet za upis u jaslice/ vrtić.
* Zahtjevi koji nemaju kompletnu dokumentaciju neće se razmatrati.

Članak 7.

Upis u jaslice / vrtić provodit će se **u redovnom upisnom roku od 07.05.2018. do 18.05.2018. godine,** u uredu stručnih suradnika ili ravnateljice vrtića, **svakog radnog dana od 9.00 - 12.00 sati.**

Članak 8.

Nakon cjelovitog uvida i analize upisne dokumentacije, Povjerenstvo za upis i ravnateljica dužni su dostaviti podatke o provedenom upisu Upravnom vijeću vrtića i pravodobno izvjestiti Osnivača vrtića.

Upravno vijeće vrtića donosi Odluku o upisu djece u predškolsku godinu 2018./2019., koja se objavljuje na oglasnim pločama centralnog i područnih vrtića i internetskoj stranici vrtića, u roku od 30 dana od isteka roka za podnošenje zahtjeva za upis, uz listu primljene djece i listu djece koja ne mogu biti primljena u vrtić.

Članak 9.

Sukladno Državnom pedagoškom standardu predškolskog odgoja i naobrazbe i projekciji DV Ploče za pedagošku godinu 2018./2019.

Slobodni su kapaciteti u:

* Centralni vrtić u Pločama, Trg bana Josipa Jelačića 10, 20 340 Ploče
* redovni 10-satni program: 20 slobodnih mjesta
* redovni 6-satni program : 2 slobodna mjesta
* redovni 6 – satni program s integriranim vjerskim odgojem: 2 slobodna mjesta
* program predškole:obvezan za svu djecu u godini prije polaska u osnovnu školu koja nisu obuhvaćena nekim od redovitih programa rada vrtića
* Područni vrtić u Kominu, Ulica bana Josipa Jelačića 13, 20 344 Komin
* redovni 6-satni program (jutarnja smjena):8 slobodnih mjesta
* redovni 6-satni program (popodnevna smjena):5 slobodnih mjesta
* Područni vrtić u Rogotinu, Kolodvorska 10, 20 343 Rogotin
* redovni 6-satni program: 12 slobodnih mjesta
* Područni vrtić u Staševici, Petra Kežića 2, 20 345 Staševica
* redovni 6-satni program: 12 slobodnih mjesta

**Za djecu koja ne mogu biti primljena u vrtić utvrđuje se Lista čekanja.**

S liste čekanja djeca se upisuju u vrtić nakon što se oslobodi mjesto u skupini kojoj dijete po dobnom uzrastu pripada.

Članak 10.

Veći broj djece od broja utvrđenog pedagoškim standardom i mjerilima za upis djece u pojedinu skupinu može biti upisan jedino uz suglasnost Osnivača, ukoliko je Osnivač prethodno osigurao financijske i materijalne uvjete za prihvat većeg broja djece.

Članak 11.

Podnositelji zahtjeva za upis djeteta u vrtić nezadovoljni Odlukom o upisu mogu u roku od 15 dana od dana objave podnijeti žalbu Upravnom vijeću Vrtića.

Odluka Upravnog vijeća donesena povodom žalbe je konačna.

Članak 12.

Na početku pedagoške godine, prilikom uključivanja djetata u odgojnu skupinu, roditelji/skrbnici djeteta dužni su:

* potpisati s vrtićem Ugovor o uslugama predškolskog odgoja
* potpisati izjavu o ovlaštenim osobama koje mogu dovoditi/odvoditi dijete u /iz vrtića
* potpisati suglasnost za izvođenje djece iz ustanove u svrhu provođenja odgojno- obrazovnog rada
* potpisati Izjavu o korištenju osobnih podataka djeteta

Članak 13.

Nakon zaprimljene suglasnosti Osnivača, Upravno vijeće vrtića donosi Plan upisa djece u Dječji vrtić Ploče za pedagošku godinu 2018./2019., koji stupa na snagu danom objave na Oglasnoj ploči Vrtića.

Predsjednica Upravnog vijeća:

Ivana Miličević

Plan upisa djece u Dječji vrtić Ploče za pedagošku godinu 2018. /2019. objavljen je na mrežnim stranicama vrtića i oglasnoj ploči vrtića dana 04.05.2018.godine.

Ravnateljica DV Ploče:

Ljiljana Bogunović

KLASA:601-02/18-01/01

URBROJ:2165-08-05-18-678

Ploče, 04.05.2018.godine